முப்புளோரோமீத்தேன்சல்போனைல் அசைடு

முப்புளோரோமீத்தேன்சல்போனைல் அசைடு (Trifluoromethanesulfonyl azide) என்பது CF3SO2N3 என்ற  மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். கரிம வேதியியல் அசைடு சேர்மமான இச்சேர்மம் கரிமத் தொகுப்பு வினைகளில் ஒரு வினையாக்கியாகப் பயன்படுத்தப்படுகிறது. திரிப்லைல் அசைடு என்ற பெயராலும் இச்சேர்மம் அழைக்கப்படுகிறது.

தயாரிப்பு
முப்புளோரோமீத்தேன்சல்போனிக் நீரிலியுடன் பாரம்பரியமாக டைகுளோரோமீத்தேனில் உள்ள 
சோடியம் அசைடைச் சேர்த்து சூடுபடுத்துவதன் மூலமாக முப்புளோரோமீத்தேன்சல்போனைல் அசைடை தயாரிக்கமுடியும். இருப்பினும், டைகுளோரோமீத்தேன் பயன்பாடு தவிர்க்கப்படுகிறது. ஏனெனில் இது பயன்படுத்தப்படும் போது மிகவும் வெடிக்கும் தன்மை கொண்ட  அசிடோ-குளோரோமீத்தேன் மற்றும் ஈரசிடோமெத்தேன் ஆகியவற்றை உருவாக்குகிறது. அதற்குப் பதிலாக தொலுயீன்,Titz, A.; Radic, Z.; Schwardt, O.; Ernst, B. Tetrahedron Lett. (2006), 47, 2383. அசிட்டோநைட்ரைல் அல்லது பிரிடின்  ஆகியவற்றிலும் இவ்வினை நடத்தப்படலாம்.

Tf2O + NaN3 → TfN3 + NaOTf (Tf = CF3SO2) 

இதற்கு பதிலாக மாற்று தயரிப்பு முறை இமிடசோல்-1- சல்போனைல் அசைடிலிருந்து வினையைத் தொடங்கலாம்.

வினைகள்
அமீன்களை அசைடுகளாக மாற்றும் வினையில் முப்புளோரோமீத்தேன்சல்போனைல் அசைடு பயன்படுகிறது.

மேலும் காண்க
 தோசில் அசைடு

 மேற்கோள்கள் 

பகுப்பு:அசிடோ சேர்மங்கள்
பகுப்பு:வெடிக்கும் வேதிப்பொருட்கள்